મળતી માહિતી મુજબ ટાટા બોયઝની ટીમના એક ખેલાડીની ઉંમર 18 વર્ષથી ઓછી (નિયમમાં 18 વર્ષથી વધુ ઉંમર જરૂરી હતી) હોવાનો વાંધો દશેરા ટેકરીની ટીમે લીધો હતો. દશેરા ટેકરીની ટીમને ટાટા બોયઝ ટીમના એક ખેલાડીની ઉંમર 18 કરતા ઓછી જણાઈ હતી. ટુર્નામેન્ટના જે નિયમો જાહેર કરાયા હતા તેમાં 11 નંબરના નિયમમાં 18 વર્ષ કે તેથી વધુ વયના ગોવિંદાઓ જ ભાગ લઈ શકશે એમ જાહેર કરાયું હતું. આ નિયમને ટાંકી દશેરા ટેકરીએ વાંધો લઈ ટાટાની ટીમને ડીસ્કવોલીફાઈડ કરવાની પ્રબળ માગ કરી હતી. થોડો સમય આ બાબતે વાદવિવાદ સમજાવટના પ્રયત્નો ચાલ્યા હતા. અંતે ચકાસણી દરમિયાન ઉક્ત ખેલાડીની ઉમર 18 વર્ષમાં 12 દિવસ ઓછી જણાતા ટાટાની ટીમને ડીસ્કવોલીફાઈડ કરી દેવાઈ હતી.